Spotify on julkaissut uuden ominaisuuden, jonka avulla voi piilottaa artistit, joiden musiikkia ei halua kuulla.

Spotifyssä voi pian piilottaa artisteja. AOP

Spotifyn kautta voi pian estää artisteja. Engadget kertoo, että Spotify on tuonut IOS- ja Android-sovelluksen tuoreen päivityksen mukana käyttöön ”Älä toista tätä artistia” -ominaisuuden. Aiheesta uutisoi ensin Thurrott.

Estotoimintoa pääsee käyttämään avaamalla artistin ja painamalla kolmea pistettä oikeasta yläkulmasta. Tämä avaa valikon, jossa näkyy ”Älä toista tätä artistia” -valinta. Kun tätä painaa, ei kyseinen artisti enää ilmesty soittolistoihin tai Spotifyn radiolistoille.

Eston voi halutessaan ottaa pois käytöstä koska vain samojen asetusten kautta.

Spotify itse ei ole kertonut kyseisestä päivityksestä vielä mitään, eikä Iltalehti saanut vielä käyttöönsä viimeisintä versiota testausta varten.

Kyseinen ominaisuus on monille varmasti mieleinen, sillä inhokkiartistit voivat nousta turhankin usein esille, vaikka niitä ei haluaisikaan nähdä.